ปกติเป็นสาวกขนมปังเนยนมน้ำตาลอีกเจ้า แต่เมื่อมีร้านใหม่เราก็มานำเสนอเพื่อนๆที่ทำงานค่ะ ซึ่งเพื่อนๆก็สนใจ เราก็เลยสั่ง Line Man มาโลด ที่ทำงานอยู่ใกล้ๆ ได้ส่วนลดค่าส่ง ไม่ต้องไปต่อแถวด้วย โอเคค่ะ โชคดีที่สั่งแล้วได้ของถึงแม้จะรอนานหน่อยก็ตาม เราสั่งตอนใกล้ๆเที่ยงพอดีด้วยแหละ เคยอ่านเจอในอินเตอร์เน็ตบอกว่าถ้าลูกค้าเยอะๆ ทำไม่ทัน เราอาจจะไม่ได้ออเดอร์ตามที่สั่งนะ

เรากับเพื่อนๆที่ทำงานสั่งมาหลายไส้เลยค่ะ ราคาก็แตกต่างกันไปตามแต่ละไส้นะคะ ทางร้านมีราคาแจ้งบอกไว้ชัดเจน ตอนพนักงานมาเสิร์ฟไส้ที่หอมเตะจมูกมากคือแฮมชีส ส่วนเราจะขอรีวิวไส้ที่เราสั่งและทานเท่านั้นนะคะ คือไส้แฮมชีส เราเก็บไว้ทานวันรุ่งขึ้นคือหอมชีสมากจริงๆ อร่อย ทานแล้วก็ฟินและกลัวอ้วนเบาๆ ส่วนอีกไส้คือช็อคโกแลต ซึ่งซอสช็อคโกแลตเยอะมากๆ เหมือนเจาะรูเป็นแอ่งไว้แล้วเอาซอสใส่ลงไปเลย คนชอบช็อคโกแลตอย่างเราคือฟินมากค่ะ 

ขนมปังทุกชิ้นไส้ล้นจริงๆแหละ อร่อยหรือไม่ขึ้นอยู่กับไส้และความเห็นของแต่ละคนนะคะ นอกจากนี้ทางร้านก็ยังมีกระดาษใบเล็กๆแนะนำวิธีทานเพื่อความฟินมากยิ่งขึ้นด้วย ส่วนการออเดอร์ผ่านไลน์แมนทางร้านก็ทำไม่งงค่ะ แยกราคาและจำนวนชิ้นมาให้เรียบร้อย ไม่สับสนเลย 